
Kiszorítás vertikálisan termékdifferenciált piacon

Dolgozatomban egy olyan vertikálisan termékdifferenciált piacot mutatok be, ahol két inkumbens vállalat termel, és a vállalatok az általuk termelt termék minőségéről és áráról dönthetnek.
Ezt használom fel kiinduló pontnak a saját modellemhez, amelyben egy potenciális belépő piacra lépéssel fenyeget. Megvizsgálom, hogy a piacon lévő vállalatoknak milyen lehetősége van arra, hogy a belépni szándékozó vállalatot kizárják a piacról. A dolgozatomban megvizsgáltam, hogy milyen esetben lehetséges a kizárás akkor, hogy ha az inkumbensek csak az általuk kért árról dönthetnek a korábban kialakult egyensúlyi termék-elhelyezkedésük mellett. A potenciális belépő, amennyiben úgy határoz, hogy a piacra lép, a terméke minőségéről és áráról határoz.



